छोटे से लक्ष्य का पीछा करते हुए दक्षिण अफ्रीका ने शुरुआती पाँच ओवरों में एक विकेट खोकर 25 रन बना लिए थे। जबकि एबी डिविलियर्स और फाफ डुप्लेसिस मैदान पर टिके थे। अश्विन द्वारा फेंके जा रहे छठे ओवर में डुप्लेसिस ने आक्रमण बोलते हुए दूसरी व तीसरी गेंद पर क्रमशः एक चौका व एक छक्का लगा दिया लेकिन इसी ओवर की पाँचवी गेंद पर अश्विन ने बदला लेते हुए डुप्लेसिस को पेवेलियन की ओर चलता किया। वे 14 गेंदों में 16 रन बनाकर आउट हुए। इस समय टीम का स्कोर 38 रन था। उनके आउट होने के बाद पिछले मैच के हीरो रह चुके जेपी डुमिनी मैदान पर उतरे।